Miks te tahate meist halba kirjutada, küsis mõni aeg tagasi ühe riigiasutuse esindaja. See oli ka ainus, mis tal öelda oli minu küsimuste peale. Selgitused teda ei huvitanud. Põhjendused tekkinud olukorrale sain aga ilma igasuguse probleemita asjaga kaude seotud inimeselt. Ent eks ole asutuste esindajaid igasuguseid, nagu ka ajakirjanikke. Mõni juht oskab suhelda, mõni ei õpi seda kunagi ära, tekitades talle esitatud lihtsat selgitust vajavast küsimusest ise skandaali.